text: Både AaB og Augustinussen er interesserede i en genforening, oplyser sportsdirektør Lynge Jakobsen. - Gammel kærlighed ruster aldrig, og Augo har givet udtryk for, han gerne vil tilbage til Aalborg, og vi ser ham gerne tilbage, siger Lynge Jakobsen. Det, der kan spænde ben, er Augustinussens nuværende hold Red Bull Salzburg. I sommer forhindrede de et klubskifte. Dengang skyldtes det, at der var mange skadede på holdet. Men da Augustinussen i øvrigt ikke har meget spilletid, vil klubben nok være mere samarbejdsvillig nu, hvor transfervinduet netop er åbnet.
summary: Måske er den tidligere fodboldspiller i AaB, Thomas Augustinussen, på vej tilbage til AaB.